**Litér Község Önkormányzata Képviselő-testületének**

**…./2018.(………..) önkormányzati rendelete**

**Litér Község Helyi Építési Szabályzatáról és Szabályozási Tervéről szóló**

**10/2014.(X.2.) önkormányzati rendelet módosításáról**

Litér Község Önkormányzata képviselő-testülete az Alaptörvény 32. cikk (1) bekezdés a) pontja, az épített környezet alakításáról és védelméről szóló 1997. évi LXXVIII. törvény (a továbbiakban Étv.) 6/A § (3) bekezdésében és 62. § (6) bekezdés 6. pontjábankapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában és az Étv. 6.§ (1) bekezdésében meghatározott feladatkörében eljárva a Veszprém megyei Kormányhivatal Kormánymegbízotti Kabinet, Állami Főépítész, a Veszprém Megyei Kormányhivatal Veszprémi Járási Hivatal Környezetvédelmi és Természetvédelmi Főosztály Természetvédelmi Osztálya, a Fejér Megyei Katasztrófavédelmi Igazgatóság Területi Vízügyi Hatósága, a Balaton-felvidéki Nemzeti Park Igazgatósága, Veszprém Megyei Katasztrófavédelmi Igazgatósága, a Közép-dunántúli Vízügyi Igazgatóság, a Veszprém megyei Kormányhivatal Népegészségügyi Főosztály Közegészségügyi és Járványügyi Osztálya, Nemzeti Fejlesztési Minisztérium, Közlekedési Hatóság Légügyi Hivatal, Budapest Főváros Kormányhivatala Közlekedési Főosztály, Veszprém Megyei Kormányhivatal Járási Hivatal Műszaki Engedélyezési Fogyasztóvédelmi és Foglalkoztatási Főosztály Útügyi Osztálya, Miniszterelnökség, Kulturális Örökségvédelemért és Kiemelt Beruházásokért Felelős Államtitkárság, Kulturális Örökségvédelmi Főosztály Nyilvántartási Hatósági Osztály, a Veszprém Megyei Kormányhivatal Veszprémi Járási Hivatal Hatósági Főosztály Építésügyi és Örökségvédelmi Osztály, a Veszprém Megyei Kormányhivatal Élelmiszer-biztonsági és Földhivatali Főosztály Földhivatali Osztály, a Veszprém Megyei Kormányhivatal Veszprémi Járási Hivatal Agrárügyi Főosztály Erdészeti Osztály a Honvédelmi Minisztérium Hatósági Főosztálya, Veszprém megyei Rendőr főkapitányság, Veszprém Megyei Kormányhivatal Hatósági Főosztály Bányászati Osztálya a Nemzeti Média és Hírközlési Hatóság, Budapest Főváros Kormányhivatala, Kormánymegbízott, a Veszprém Megyei Önkormányzat valamint

továbbá Litér Község Önkormányzata 10/2017.(VI.30.) számú a partnerségi egyeztetés szabályairól szóló önkormányzati rendelete alapján az eljárás során kifüggesztéssel értesített partnerek, továbbá a szomszédos települések **véleményének kikérésével** a következőket rendeli el:

1.§ (1) Litér község Önkormányzat Képviselő-testületének a Litér község helyi építési szabályzatáról 10/2014. (X.2.) önkormányzati rendelete (A továbbiakban: R) 34.§ (2) bekezdés helyébe az alábbi rendelkezés lép:

*(2) A tereprendezés (feltöltés illetve bevágás) mértéke, a meglévő terepszinthez viszonyítva nem haladhatja meg a 1,5 m-t, kivéve a Gip3 építési övezetet, ahol nem haladhatja meg a 11,0 m-t.*

(2) 34.§ (3) bekezdés helyébe az alábbi rendelkezés lép:

*(3) Támfal kialakítása a természetes terepszintet*

1. felfelé legfeljebb 1,50 méterrel,
2. lefelé legfeljebb 1,50 méterrel,

de együttesen legfeljebb 2,0 méterrel, kivéve a Gip-3 építési övezetben ahol felfelé, vagy lefelé 5,0 m-rel, de együttesen legfeljebb 10,0 m-rel változtathatja meg.

(3) 36.§ (12) bekezdés helyébe az alábbi rendelkezés lép:

*(12) Oldalhatáron álló és ikres beépítési mód esetében az építési telek oldalkertje minimum 4,0 méter. A Gip-3 építési övezetben az oldalkert minimum 3 m.*

(4) A R. 43.§ (2) bekezdése az alábbira változik:

*(2) Ipari terület-egyéb iparterületen elhelyezhető épület:*

1. *a környezetre jelentős hatást nem gyakorló ipari;*
2. *kereskedelmi, szolgáltató;*
3. *igazgatási, iroda;*
4. *az övezetben folyó tevékenységhez szükséges szakoktatási,*
5. *üzemi étterem, üzemi vendéglátás;*
6. *valamint az övezetben végzett tevékenységet szolgáló dolgozók munkásszállása rendeltetést tartalmazhat.*

(5) A R. 43.§ (3) bekezdése kiegészül az alábbi új 5. sorral:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1** | **AZ ÉPÍTÉSI TELEK** | | | | | | | |
|  | **A** | **B** | **C** | **D** | **E** | **F** | **G** | **H** |
| **2** | **Építési övezeti jele** | **Beépítés módja** | **Kialakítható legkisebb területe**  **(m²)** | **Kialakítható legkisebb telekszélessége (m)** | **Legnagyobb megengedhető beépítettsége (%)** | **Építmények legnagyobb épületmagassága (m)\*** | **Minimális zöldfelületi aránya (%)** | **terepszint alatti max. beépítés**  **(%)** |
| **5** | Gip3 | SZ | 3000 | 25 | 50 | 15 | 25 | 30 |

SZ - szabadonálló beépítés

(6) A R. 43.§ (8) bekezdése az alábbira változik:

*(8) Gip övezetekben – az előkerti előírások figyelembe vételével - az eltérő övezeti besorolású szomszédos telek felé eső telekhatár mentén épület csak a telekhatártól 10 m-re helyezhető el, kivéve oktatási és adminisztrációs és kiszolgáló funkciójú épületeket, amik az oldalhatáról min. 3 m-re helyezhetők el.*

(7) A R. 51.§ (3) bekezdése az alábbira változik:

*(3) Az övezetben a legkisebb kialakítható telek 0,5 ha.*

2.§ A R. mellékletét képező SZT-1 és SZT-2 jelű szabályozási tervlapok normatartalma helyébe e rendelet 1. és 2. mellékletében az m-SZT-1 és m-SZT-2 jelű szabályozási tervlapokon lehatárolt telektömbök normatartalma lép.

3.§ (1) E rendelet kihirdetését követő napon lép hatályba.

Szedlák Attila Bencze Éva

polgármester jegyző

A rendelet elfogadásának napja:

A rendelet kihirdetésének napja:

Litér, 2018. február ……….

Bencze Éva

jegyző